ROMÂNIA 
JUDEŢUL TIMIŞ
MUNICIPIUL TIMIŞOARA
DIRECŢIA CLĂDIRI, TERENURI ŞI DOTĂRI DIVERSE I EST	
COMPARTIMENTUL  SPAŢII CU ALTĂ DESTINAŢIE I EST
SC 2021-004852/23.02.2021

RAPORT DE SPECIALITATE
privind funcționarea în continuare a Biroului Promovare Culturală și Turistică, în spațiul situat în Timișoara, str. Alba Iulia  nr. 2

Spatiul cu alta destinație decât aceea de locuință din Timișoara, str. Alba Iulia nr. 2, situat la parterul imobilului  în partea dreapta, având intrarea din strada Alba Iulia, este  înscris  în  C.F. nr. 417847 Timișoara, ( CF vechi 127057 ) nr. top. 17847 (249),  în  proprietatea  Primăriei  Municipiului  Timișoara, este compus dintr- o încăpere cu suprafața utilă de 56,16 m.p și a fost atribuit  în folosință gratuită, pe o perioadă de 10 ani, către Casa de Cultură a Municipiului Timișoara cu destinația de sediu al Biroului de Informare Turistică și a Infocentrului Turistic Timișoara, în baza HCLMT nr. 102/2006.
	Prin HCLMT nr. 31/29.07.2016 s-a aprobat funcționarea în continuare, a Compartimentului Centrul de Informare Turistică din cadrul Direcției de Comunicare al Primăriei Municipiului Timișoara  (destinația sediu al Biroului de Informare Turistică şi a Infocentrului Turistic) în același condiții, în spațiul cu altă destinație situat în Timișoara, str. Alba Iulia nr. 2, pe o perioadă de 1 an.
Prin adresa înregistrată cu nr. SC2021-002119/26.01.2021, Biroul Promovare Culturală și Turistică din cadrul Primăriei Municipiului Timișoara a solicitat aprobarea funcționării în continuare a biroului, cu destinația de sediu, în spațiul situat în Timişoara, str. Alba Iulia nr.2;
Spaţiul a fost verificat prin următoarele adrese ale serviciilor de specialitate:
· Adresa CT2020-003389/31.08.2020- a Biroului Clădiri Terenuri I Est; 
· Adresa  CT2020 003389/04.09.2020- a Compartimentului Fond Funciar; 
· Adresa  CT2021-003763/05.02.2021 - a Serviciului Juridic;   
            Spaţiul de mai sus este înregistrat în evidenţa patrimonială a Municipiului Timişoara cu numărul de inventar  18686.06 şi valoarea de inventar 142.879,00 lei. 
	Aşa cum rezultă din extrasul Procesului verbal al şedintei din 22.02.2021 a Comisiei de Analiză  a Spaţiilor cu Altă Destinaţie decât aceea de locuinţă, situate în imobile proprietatea Primăriei Timişoara precum şi în proprietatea Statului Român, în administrarea Consiliului Local al Municipiului Timişoara, înfiinţată prin HCLMT nr. 12/26.06.2012 și modificată prin HCLMT nr. 45/ 16.02.2021,  comisia a avizat favorabil această solicitare şi a hotărât  funcționarea în continuare, pe o perioadă de 3 ani, în aceleaşi spațiu, a Biroului Promovare Culturală și Turistică;
	În conformitate cu  art. 129 alin. (1) şi  (2) lit. c) din Ordonanţa de Urgenţă a Guvernului nr. 57/2019, privind Codul administrativ;
            În temeiul  art. 139 alin 3 lit. g) din Ordonaţa  de Urgenţă a Guvernului  nr. 57/2019, privind Codul administrativ;  
	Având  în vedere prevederile legale şi necesitatea continuării activităţii de către Biroul Promovare Culturală și Turistică, în spaţiul antemenționat, apreciem că prezentul proiect de hotărâre privind funcționarea pe o perioadă 3 ani, a biroului în spaţiul cu altă destinaţie situat în Timişoara, str. Alba Iulia nr. 2,  îndeplineşte condiţiile pentru a fi supus  dezbaterii şi aprobării în plenul Consiliului Local al Municipiului Timişoara.

